22/08/2018 | Administración LocalMunicipal
San Sadurniño
Acordo composición mesa contratación permanente

Por medio do presente anuncio dáse publicidade para o oportuno coñecemento de que o día 5 de maio de 2018, o Pleno do Concello de San Sadurniño adoptou o acordo que se reproduce a continuación: “Consta no expediente a proposta da Alcaldía que se reproduce a continuación: PROPOSTA DE ALCALDÍA Asunto: Constitución da Mesa de Contratación permanente do Concello de San Sadurniño para todos os procedementos de contratación tramitados ao abeiro da Lei 9/2017, do 8 de novembro, de Contratos do Sector Público. A Lei 9/2017, do 8 de novembro, de Contratos do Sector Público, no apartado 7 da súa Disposición Adicional Segunda, introduce modificacións na composición das Mesas de Contratación que tomen parte nos procedementos de contratación que se tramiten ao abeiro da mencionada Lei, cuxa entrada en vigor tivo lugar o 9 de marzo de 2018. A Mesa de Contratación permanente do Concello de San Sadurniño -constituída por acordo do Pleno de organización celebrado en data 26 de xuño de 2015- debe modificar a súa constitución para adaptarse ás esixencias establecidas pola nova lei, tendo presentes as características organizativas do Concello de San Sadurniño e o seu cadro de persoal. Corresponde ao Pleno a atribución para a constitución da mesa permanente, tanto no exercicio das súas atribucións para a creación de órganos desconcentrados, segundo o artigo 22.2. b) da lei 7/1985, reguladora das Bases de Réxime Local; como en virtude da aplicación analóxica do apartado 5 da Disposición Adicional Segunda da Lei 9/2017, do 8 de novembro, de Contratos do Sector Público, que residencia no Pleno a constitución das Xuntas de Contratación. Este acordo deberá publicarse no Perfil do Contratante e no Boletín Oficial da Provincia en cumprimento do artigo 21.4 do Regulamento de desenvolvemento parcial da Lei 30/2007, do 30 de outubro, de Contratos do Sector Público, aprobado por Real Decreto 817/2009, de 8 de maio, que segue a estar vixente naquelo que non contradiga as disposicións da nova lei. Á vista do anteriormente exposto, e en base ás atribucións que me confire a lexislación vixente, PROPOÑO AO PLENO MUNICIPAL DO CONCELLO DE SAN SADURNIÑO A ADOPCIÓN DO SEGUINTE ACORDO: PRIMEIRO.- Constituír a nova Mesa permanente de Contratación Xeral do Concello de San Sadurniño adecuada ás esixencias legais esixidas pola da Lei 9/2017, do 8 de novembro, de Contratos do Sector Público para todos os contratos tramitados ao abeiro da mesma; formada polos seguintes membros: - Presidencia: Titular: Xesús Soto Vivero, concelleiro de Facenda e Servizos Sociais. Suplencia: Manuel Beceiro Couce, concelleiro de Obras e Xestión Territorial. - Vogais: Titular 1: A persoa que ostente a Secretaría-Intervención Xeral do Concello. Suplencia 1: A persoa que legalmente substitúa ao Secretario-Interventor. Titular 2: A arquitecta municipal, Ionela Diana Boukour Franjo, funcionaria do grupo A2. Suplencia 2: A traballadora social, Karen Nicole Llumipanta Pousada, funcionaria do grupo A2. - Secretaría: Titular: Mónica Cibreiro Caneiro, funcionaria de Administración Xeral do grupo C1. Suplencia: Ana Isabel Gavín Merlán, bibliotecaria municipal, funcionaria do grupo A2 SEGUNDO.- Ordenar a publicación do presente no Boletín Oficial da Provincia da Coruña. TERCEIRO.- Ordenar a publicación da composición da Mesa permanente de Contratación no perfil do contratante do Concello de San Sadurniño. O Pleno, en votación ordinaria e por unanimidade ACORDA A APROBACIÓN DA PROPOSTA NA TOTALIDADE DOS SEUS TERMOS.” San Sadurniño, 13 de agosto de 2018. O Alcalde, Secundino García Casal